Document ID: 32014R0355

A BIZOTTSÁG 355/2014/EU VÉGREHAJTÁSI RENDELETE
(2014. április 8.)
a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (3) bekezdésére és 38. cikke d) pontjára,
mivel:
(1)
Az 1235/2008/EK bizottsági rendelet (2) IV. melléklete meghatározza azon illetékes ellenőrző szervek és ellenőrző hatóságok jegyzékét, amelyek az egyenértékűség tekintetében harmadik országokban ellenőrzéseket végezhetnek és tanúsítványokat állíthatnak ki. A Bizottsághoz az említett mellékletben szereplő ellenőrző szervektől és ellenőrző hatóságoktól beérkezett új információk alapján a jegyzékben végre kell hajtani bizonyos módosításokat.
(2)
A Bizottság megvizsgálta az 1235/2008/EK rendelet IV. mellékletében szereplő jegyzékbe való felvétel iránt 2012. október 31-ig és 2013. október 31-ig benyújtott kérelmeket. Azokat az ellenőrző szerveket és ellenőrző hatóságokat, amelyek tekintetében a beérkezett információk összességének vizsgálata azzal a megállapítással zárult, hogy az adott szerv vagy hatóság megfelel az idevágó követelményeknek, indokolt felvenni a szóban forgó jegyzékbe.
(3)
Az 1235/2008/EK rendelet 10. cikkének (2) bekezdése értelmében az ellenőrző szervek és ellenőrző hatóságok jegyzékének az egyes ellenőrző szervekkel és hatóságokkal kapcsolatban minden olyan szükséges információt tartalmaznia kell, amely lehetővé teszi annak vizsgálatát, hogy az Unió területén forgalomba hozott termékeket valamely, a 834/2007/EK rendelet 33. cikke (3) bekezdésének megfelelően elismert ellenőrző szerv vagy hatóság ellenőrizte-e. Az „Institut für Marktökologie (IMO)” az 1235/2008/EK rendelet 12. cikke (1) bekezdése a) pontjának megfelelően értesítette a Bizottságot arról, hogy 2013. január 1-jétől kezdődően a neve „IMO Swiss AG”-ra változott. Ezt a változást bele kell foglalni az 1235/2008/EK rendelet IV. mellékletébe.
(4)
Az 586/2013/EU bizottsági végrehajtási rendeletben (3) foglaltak értelmében az ellenőrző szervek és ellenőrző hatóságok 2012-re vonatkozó éves jelentésének benyújtási határideje 2013. április 30. volt. A „Center of Organic Agriculture in Egypt” nem küldte meg éves jelentését az említett időpontig. A Bizottság engedélyezte a „Center of Organic Agriculture in Egypt” számára az éves jelentés benyújtására rendelkezésre álló időszak meghosszabbítását, ám a jelentést 2013. november 4-ig továbbra sem kapta meg. Ezért az 1235/2008/EK rendelet 12. cikkének (2) bekezdésével összhangban a „Center of Organic Agriculture in Egypt” törlendő a szóban forgó rendelet IV. mellékletében szereplő jegyzékből.
(5)
Az 1235/2008/EK rendelet IV. mellékletét ezért ennek megfelelően módosítani kell.
(6)
Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,
ELFOGADTA EZT A RENDELETET:
1. cikk
Az 1235/2008/EK rendelet IV. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. április 8-án.

Labels: 3
17
5
6